วันนี้มาทานอาหารจานเดียวง่ายๆที่ S&P กันค่ะ สาขานี้ตั้งอยู่ที่ปิยะรมณ์ มีทั้งอาหารจานเดียว และสั่งมาเป็นกับข้าวเลย รายการอาหารมีให้เลือกเยอะมาก ทั้งที่จะเป็นอาหารไทย อาหารจีน อาหารฝรั่ง อาหารฟิวชั่น ก๋วยเตี๋ยว ข้าว ขนม กาแฟ เครื่องดื่ม เป็นว่ามาร้านเดียวได้ครบทุกอย่างเลยล่ะค่ะ

••ที่ตั้ง&บรรยากาศ••
ร้านจะตั้งอยู่ด้านในของปิยะรมณ์ ติดกับที่เลยจอดรถ
การเดินทางมาไม่ยากค่ะ ปิยะรมณ์จะตั้งอยู่ตรงกลางระหว่างสุขุมวิท101 กับ101/1 อยู่ติดถนนใหญ่เลย สามารถขับรถมาจอกได้ ปั๊มตราจอดรถได้ 4 ชม. ถ้าเดินทางด้วยรถไฟฟ้าก็ลงสถานีปุณวิถีค่ะ แล้วเดินต่อมาได้ค่ะ

บรรยากาศของร้านจะค่อนข้างสงบดีค่ะ เพราะ ร้านแยกออกมาเป็นบ้านต่างหากจากปิยะรมณ์ ร้านจะใช้โทนสีสว่างๆ เปิดแอร์เย็นสบาย มีที่นั่งเยอะค่ะ เหมาะกับมาทานง่ายๆมื้อกลางวันหรือมื้อเย็น กับครอบครัวหรือเพื่อนร่วมงานก็ดีค่ะ

••อาหารที่สั่งมาทานวันนี้••
- ข้าวไก่อบS&P (155 บาท)
จานนี้ของเพื่อนเราไม่ได้ทาน แต่เพื่อนบอกว่าเป็นจานโปรดของเค้า เนื้อนุ่ม อบมาน้ำหวานๆเค็มๆดี

- ยำขาหมูเยอรมัน (155 บาท)**
จานนี้อร่อยใช้ได้เลยค่ะ ออกแนวฟิวชั่นเล็กๆ เข้ากันดีมาก รสชาติน้ำยำเผ็ด เปรี้ยว เค็ม ครบรสดีมาก ปรุงดูสะอาดดีมากเลย เหมือนทำทานที่บ้านเลย อร่อย แต่ขาหมูไม่กรอบเท่าไหร่ แต่เนื้อนุ่ม ยำกับผักเยอะดี ชอบๆ แนะนำค่ะ สั่งมาทานเล่นๆ แบบค่อนข้างจริงจัง555 อร่อยค่ะ
(ให้4/5ดาว)

- cupcake choco banana (132บาท/6ชิ้น)
อันนี้สั่งมาทานที่บ้าน หอมกล้วยดี แต่มีรสเข้มช็อคโกแลต ทานง่ายๆดีค่ะ ชอบนะ
(ให้3/5 ดาว)

- ขนมปังฮอทดอกอบกรอบ (50 บาท)
อันนี้ขนมปังกรอบมาก หวานๆน้ำตาล กรอบอร่อย และ อ้วนดี555
(ให้ 3/5ดาว)

- ชอร์ตเค้กส้ม (82บาท) 
อันนี้ไม่ได้ทานค่ะ ของเพื่อนซื้อกลับบ้าน

วันนี้มาทานตอนวันพุธ เบเกอรี่ได้ลด 20% วันนี้ราคารวมทั้งหมด 500++ (มีค่าบริการด้วยนะคะ) 

รวมๆแล้วรสชาติอาหารดีใช้ได้เลยทีเดียว ทานได้บ่อยๆค่ะ แต่ราคาอาหารก็ไม่ถือว่าถูก การบริการใช้ได้ตามมาตรฐานค่ะ สรุปแล้วมาทานกันได้ คงไม่ผิดหวัง เพราะ มีหลากหลายเมนูเลือกกันได้ตามชอบใจ และพวกอาหารไทยรสชาติจัดจ้านอร่อยเลยล่ะค่ะ